Glemte underverden

Den **glemte underverden** er en ruin af et dødsrige, der ligger et sted mellem Paradis og Helvede. Troen på dette stedet og dets guder er forsvundet, og som følge har guderne mistet deres udødelighed, og stedet døde fuldstændigt med tiden. Trappen til den glemte underverden er snæver og krakeleret, og flere steder mangler der egentlige trin. Trappen leder opad, til et sted på trappen mellem Paradis og Helvede, på venstre side hvis man kommer nede fra Helvede. De første to trin er smuldret helt bort og kan slet ikke ses i det massive mørke omkring Paradis og Helvedes' trappe.

For enden af trappen, er der en stor, jernbeslået port af træ, som er flækket flere steder og mørnet væk på andre. Der er skåret sære, ulæselige tegn ind i træet. Indenfor porten, står en kolossal statue, der som trappen og porten var blevet ødelagt af tidens tand, dens detaljer smuldret bort, så man ikke kan se, hvad den har forestillet. Den har en inskription i soklen, som står skrevet med de samme ulæselige symboler, som på porten. Jorden indenfor porten er dækket af et tykt lag af aske og støve, som føles svampet som mos under fødderne. Rundt omkring står andre smuldrende statuer, ruiner af mastodontiske paladser, flere udtørrede floder, forkullede træer, og flere sære skeletter af de guder, der engang beboede stedet, ligger spredt. Der er intet lys i den glemte underverden, kun et mørke, som er mere massivt end ude ved trapperne.

## Historie

### *Den faldne engel*

På et tidspunkt har Lilit fundet den glemte underverden. Hun aftaler med sin medsvorne djævel, at mødes der, for at gøre byttehandlen, hende med Livets æble og Jesus og hans søn og Drole med liget af Kain, Lilits mand. Men Livets træ var fældet, så hun havde ingen frugt med, og da Drole afslører, at det lig, han har bragt med, ikke er Kain, men Aziel Stofeles, stak han Lilit i halsen med en kniv. Derefter tvang Drole Jesus til at vække Aziel fra døden ved at sætte knvien for hans søns hals. Efter Jesus har skænket djævlen livet tilbage, mister han al farven i kroppen, bliver mager, bløder ud af de ene øre, og falder om.

Da Filip Engell og Satina Mørch kom på sporet af Lilit og hendes medsammensvorne i sagen om Jesus og hans søns bortførelse, førte det dem til den glemte underverden. De oplevede, at trappen virkede meget usikker, som om den svajede fra side til side, selv om der ingen vind var, og Filip stødte på skelettet fra en af de døde guder, som antageligvis havde hængt sig fra den kolossale statue i et reb, som var rådnet til små rester. Guden havde to ben, som et menneske, havde adskillige arme, var lidt over 3 meter lang og havde et kranium, som var aflangt og smalt ved kæben med en snude som på en ulv, og en høj og bred vifteformet pande med flere huller, som tydede på, at den havde haft mere end ét par øjne i livet.

Filip og Satina fandt Lilit ved et bål i den glemte underverden, hvor hun lå og blødte voldsomt fra knivsåret i halsen. Filip går tættere på hende, og hun greb fat i ham med sin tentakel, hvorefter Filip fik Lilits minder at se, fra Kains mord i begyndelse af Den Store Djævlekrig til overfaldet med knvien i den døde underverden. Derefter fortalte Filip Satina, at Aziel var vendt tilbage. De hørte pludselig en knirken og skridt, da en fremmed nærmede sig.

## Referencer

1. ↑ 1,0 1,1 Kenneth Bøgh Andersen. *Den faldne engel*. Høst & Søn. 2015.